Document ID: /fineweb-2-swissfilter-quality_10-filterrobots/filtered/02038.jsonl.gz/4207

Sin il palpiri è Simona Waltert il numer trais dal turnier. Bun pussibel ch’ella gioga anc la fin d’emna, vul dir ch’ella dumogna il pass en ils mezfinals. Waltert vul prender pass per pass e betg laschar metter sut squitsch. Ma tuttina di ella cler, ch’ella saja a Claustra per gudagnar. Mesemna frunta Waltert sin la Taliana Lisa Piccinetti.
Era tar ils juniors è in Grischun en il turnier. Jakub Paul, il campiun svizzer dals juniors U18, ha gudagnà senza problems l’emprima runda. En la segunda runda frunta el sin il Tschec Michael Vrebensky, il numer tschintg dal turnier.
RR actualitad 17:00